Euro Truck Simulator 2

Euro Truck Simulator 2 (скарочана ETS2; ) — камп’ютарная гульня ў жанры сімулятара кіравання грузавіком, распрацаваная чэшскай студыяй SCS Software. Гульня была выпушчана 19 кастрычніка 2012 года для платформы Microsoft Windows, а пазней стала даступнай на Linux і macOS.

Гэта другая частка серыі «Euro Truck Simulator», якая атрымала шырокае прызнанне дзякуючы рэалістычнаму геймплэю, вялікай геаграфіі і магчымасці ствараць уласную транспартную кампанію.

 Геймплэй 
У «Euro Truck Simulator 2» гулец выконвае ролю кіроўцы грузавіка, які перавозіць грузы па дарогах Еўропы. Гулец выбірае заказы, вызначае пункты прызначэння і плануе маршруты з улікам адлегласці, часу і кошту паліва. Гульня імітуе рэальнае кіраванне транспартным сродкам, уключаючы выкарыстанне руля, педаляў і пераключэнне перадач. Гулец можа зарабляць грошы, выконваючы заказы, і інвеставаць іх у развіццё ўласнай транспартнай кампаніі. Сімулятар ўлічвае такія фактары, як знос транспартнага сродку, выдаткі на паліва і рамонт, а таксама патрабаванні да дарожнага руху.

 Асаблівасці 
Гульнявая карта ахоплівае больш за 25 краін Еўропы, уключаючы Германію, Францыю, Італію, Польшчу, Вялікабрытанію і іншыя. Дадатковыя рэгіёны даступныя праз DLC (дапаўненні).

У гульні прадстаўлены ліцэнзаваныя грузавікі такіх вядомых брэндаў, як Volvo, Scania, MAN, Mercedes-Benz, DAF, Iveco і Renault.

Праз праект TruckersMP гулец можа гуляць у сеткавым рэжыме з іншымі карыстальнікамі, што дазваляе ездзіць па адной карце і ўдзельнічаць у канвоях.

 Дапаўненні (DLC) 
SCS Software рэгулярна выпускае дапаўненні для гульні. Некаторыя з самых папулярных DLC:

 Going East! — дадае краіны Усходняй Еўропы.
 Scandinavia — дадае Скандынавію.
 Vive la France! — пашырае карту Францыі.
 Beyond the Baltic Sea — дадае краіны Балтыі і частку Расіі.
 Iberia — дадае Іспанію і Партугалію.
 Greece — дадае Грэцыю
 Nordic Horizons (у распрацоўцы) — ўключаюць рэгіёны Паўночнай Еўропы.
 Heart of Russia (у распрацоўцы) — абяцаюць дадаць цэнтральную Расію.

 Крыніцы 

Катэгорыя:Камп’ютарныя гульні 2012 года
Катэгорыя:Працягі камп’ютарных гульняў
Катэгорыя:Гульні для Linux
Катэгорыя:Гульні для macOS